Trine Søndergaard

Trine Søndergaard (født 24. marts 1972) er en dansk fotografibaseret billedkunstner.

Hun blev uddannet fra Danmarks Fotografiske Billedkunstskole Fatamorgana i 1996.

Trine Søndergaards arbejde er præget af en præcision og sensibilitet, der eksisterer sideløbende med en undersøgelse af fotografiet som medie og dets grænser. Hun er internationalt anerkendt for sin tyste og kraftfulde billedsprog og modtager af blandt andet den tyske Albert Renger-Patzsch Prize og Statens Kunstfonds 3 årige arbejdslegat.

Erindringens landskab og spejlinger, tyste indre rum og kvindelige erfaringer gennem historien er alle motiver for Trine Søndergaard. Hendes værk præges af en stilfærdig dramatik. I hendes fotografiske serier portrætteres rum, landskaber, vegetation og mennesker. Med gentagelser og små forskydninger lader fotografen blikket standse op og forundres. Billederne skaber en slags mellemrum, en lysning i tilværelse, hvor alt træder frem i en nærmest ekstrem koncentration. Trine Søndergaard siger selv: "Med mit kamera lytter jeg efter virkeligheden". Udgangspunktet for Trine Søndergaards fotografier er en saglig, dokumentarisk indstilling, som her forstærkes gennem reduktion, poetisk flow og referencer til kunsthistorien. Hverdagen og det højtidelige tildeles lige stor vægt, og understrømmes af melankoli, tid og tab. Billedet som en tilstand hinsides sproget karakteriserer kunstnerens arbejde lige siden debuten.

Trine Søndergaard har haft solo- og i gruppeudstillinger verden rundt og er repræsenteret i en lang række internationale museumssamlinger, herunder Montreal Museum of Fine Art, Canada, The J.Paul Getty Museum, USA, MUSAC, Spanien, Gothenburg Museum of Art, Sverige, Nasjonalmuseet, Norge, The Israel Museum, Israel, Maison Européenne de la Photographie, Frankrig og AROS, Danmark.

Søndergaard er medlem af Grønningen og repræsenteret af Martin Asbæk Gallery, København.

Soloudstillinger (udvalg) 
 2022 FARAWAY NEARBY / Greve Museum, Danmark
 2021 WORKS Det Kgl Bibliotek /Den Sorte Diamant, Danmark
 2021 NEARLY NOW, Gl. Holtegaard, Danmark
 2020 WORKS, Dunkers Kulturhus, Sverige
 2020 148 WORKS, Göteborg Kunstmuseum, Sverige
 2019 HERFRA HVOR VI STÅR. Skive Museum, Danmark
 2019 STILL, Maison du Danemark, Frankrig
 2019 GULDNAKKE, SCAD FASH Museum of Fashion & Film , Atlanta, USA
 2019 NEARER THE TIME, Martin Asbæk Gallery, Danmark
 2018 STILL, Musée d’Art Moderne André Malraux, Frankrig
 2018 A REFLECTION, Bruce Silverstein Gallery, New York, USA
 2017 VAKUUM, Brandts13, Danmark
 2015 A ROOM INSIDE, Martin Asbæk Gallery, Danmark
 2013 BIRDS, TREES and HUNTING SCENES, Howalt & Søndergaard, Kunsthal Nord, Aalborg, Danmark
 2013 SØNDERGAARD & HOWALT, Bruce Silverstein Gallery, New York, USA
 2013 STASIS, Ffotogallery, Cardiff, England
 2013 MONOCHROME PORTRAITS, Hagedorn Foundation Gallery, Atlanta, USA
 2012 STILL, Martin Asbæk Gallery, København, Danmark
 2012 STRUDE, Museum Kunst der Westküste, Föhr, Germany
 2011 BLYGE BLIKK, Adolph Tidemand & Trine Søndergaard, Nasjonalgalleriet, Norge
 2010 HOW TO HUNT, Nicolai Howalt & Trine Søndergaard, ARoS, Aarhus, Danmark
 2010 TRINE SØNDERGAARD, Bruce Silverstein Gallery, New York, USA
 2010 STRUDE, Ny Carlsberg Glyptotek, København, Danmark

Gruppeudstillinger (udvalg) 
 2022 Snowflake, Fotografisk Center,Danmark
 2020 Le Delta - Province de Namur, Belgien
 2020 Face to Face, Thorvaldsens Museum, Danmark
 2019 Photographs from the Lazare Collection, Montreal Museum of Fine Arts, Montreal, Canada
 2018 Form Follows Fiction, Kejatan Gallery, Berlin, Germany
 2018 Reload, Kunst der Westküste, Föhr, Tyskland
 2017 Theses, Stiftung Christliche Kunst, Wittenberg, Tyskland
 2016 Photography from Northern Western Europe, Fondazione Fotografia Modena, Italien
 2015 Femina, Pavillon du Vendome, Paris
 2014 Bikuben, Utah Museum of Contemporary Art, USA
 2014 Contemporary Art from Denmark, Den Europæiske Centralbank, Frankfurt, Tyskland
 2013 Everyone Carries a Room Inside, Museum on the Seam, Jerusalem, Israel
 2013 Nyförvärv, Göteborgs Konstmuseum, Sverige
 2013 Nordic Art Station, Eskilstuna, Sverige
 2013 Das Nahe und die Ferne, Künstlerhaus Dortmund, Tyskland
 2013 Cool Nordic, The Kennedy Center, Washington, USA
 2012 New Nordic, Louisiana Museum of Modern Art, Danmark
 2011 L’Enigme du portrait, Musée d’Art Contemporain, Marseille, Frankrig
 2011 Kiyosato Museum of Photographic Arts, Japan
 2011 Danmark Under Forvandling, Heart Herning Museum of Art, Danmark
 2010 I Love You, ARoS, Aarhus Kunstmuseum, Aarhus, Danmark

Publikationer 
 203 WORKS af Trine Søndergaard, FabrikBooks and Gotheburg Museum of Art, 2020, 
 HOVEDTØJ af Trine Søndergaard, FabrikBooks 2020, 
 A ROOM INSIDE af Trine Søndergaard, Fabrikbooks 2017, 
 STASIS af Trine Søndergaard, Hatje Cantz, Tyskland, December 2013, 
 STRUDE af Trine Søndergaard, Museum Kunst der Westküste, Tyskland, 2012, 
 DYING BIRDS af Trine Søndergaard & Nicolai Howalt, Hassla Books, New York, November 2010, 
 HOW TO HUNT af Trine Søndergaard & Nicolai Howalt, Hatje Cantz, Tyskland, Oktober 2010, 
 STRUDE af Trine Søndergaard, Ny Carlsberg Glyptotek, Danmark, 2010, 
 MONOCHROME PORTRAITS af Trine Søndergaard, Hatje Cantz, Tyskland, 2009, 
 TREEZONE af Trine Søndergaard & Nicolai Howalt, Hassla Books, New York, Januar 2009,  
 HOW TO HUNT af Trine Søndergaard & Nicolai Howalt, ArtPeople, Danmark, 2005, 
 VERSUS af Trine Søndergaard, Thorvaldsens Museum, Danmark, 2003, 
 NOW THAT YOU ARE MINE af Trine Søndergaard, Steidl, Tyskland, 2002,

Offentlige samlinger (udvalg) 
ARoS, DK, Bornholms Kunstmuseum, DK, Carlsberg Museum, DK, Fondation Neuflize Vie, Frankrig, Fondazione Cassa di Risparmio di Modena, Italien, Göteborgs Konstmuseum, Sverige, Hasselblad Foundation, Sverige, Henry Art Gallery, USA, Kastrupgårdsamlingen, DK, Kiyosato Museum of Photographic Arts, Japan, KUNSTEN Museum of Modern Art Aalborg, DK, Kunstmuseet i Tønder, DK, La Casa Encendida, Spanien, Le Delta - Province de Namur. Belgien, Maison Européenne de la Photographie, Frankrig, Montreal Museum of Fine Art, Canada, MUSAC, Spanien, Musée d’art Moderne André Malraux, Frankrig, Museum Kunst der Westküste, Tyskland, Museum of Fine Arts, Houston, USA, Museum on the Seam, Israel, Nasjonalgalleriet – Nasjonalmuseet, Norge, National Museum of Women in the Arts, England, Ny Carlsbergfondet, DK, Skagens Museum, DK, Skive Museum, DK, Statens Kunstfond, DK, The Israel Museum, Israel, The J. Paul Getty Museum, USA, The Lewis Glucksman Gallery, Irland, The Sir Mark Fehrs Haukohl Photography Collection at the Los Angeles County Museum of Art and Brooklyn Museum, USA.

Reference

Eksterne henvisninger 
 Kunstnerens egen hjemmeside
 
 Exploring emptiness from within. An interview with Trine Søndergaard  Video by Louisiana Channel

Fotografer fra Danmark
Personer i Kraks Blå Bog